《文林别意送赖廷英赴贡》
明代·陈繗

泮宫门下祖筵间，话到平生别却难。连袂采芹春水暖，对窗观史夜灯寒。

鸿飞岂信同遵陆，豹变宁知更长斑。为虎为龙从此去，不须瞻恋旧江山。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。